SÚŤAŽNÉ PODKLADY

VEREJNÁ SÚŤAŽ

realizovaná v súlade so zákonom č. 343/2015 Z. z. o verejnom obstarávaní   
a o zmene a doplnení niektorých zákonov v platnom znení („**ZVO**“)

(„**verejná** **súťaž**“)

/tovar/

evidenčné číslo verejnej súťaže:

437515

PREDMET ZÁKAZKY

Modulové nadstavby laboratórnych zariadení

|  |
| --- |
| Osoba zodpovedná za vypracovanie súťažných podkladov: Mgr. Lucia Štrbová |
| Súťažné podklady schválil:  doc. Ing. Jozef Habánik, PhD.,  rektor |

V Trenčíne, dňa 22.04.2022OBSAH

[ČASŤ A. Pokyny pre uchádzačov 4](#_Toc97647165)

[ODDIEL I. Všeobecné informácie 4](#_Toc97647166)

[1 Identifikácia verejného obstarávateľa v zmysle ust. § 7 ods. 1 písm. d) ZVO 4](#_Toc97647167)

[2 Predmet zákazky 4](#_Toc97647168)

[3 Komplexnosť dodávky 5](#_Toc97647169)

[4 Zdroj finančných prostriedkov 6](#_Toc97647170)

[5 Zmluva 6](#_Toc97647171)

[6 Miesto a termín dodania predmetu zákazky 6](#_Toc97647172)

[7 Oprávnení uchádzači 6](#_Toc97647173)

[8 Predloženie a obsah ponúk 7](#_Toc97647174)

[9 Variantné riešenie 9](#_Toc97647175)

[10 Platnosť ponúk 9](#_Toc97647176)

[11 Náklady na ponuky 9](#_Toc97647177)

[ODDIEL II. Dorozumievanie medzi verejným obstarávateľom a uchádzačmi alebo záujemcami 9](#_Toc97647178)

[12 Dorozumievanie medzi verejným obstarávateľom a uchádzačmi alebo záujemcami 9](#_Toc97647179)

[13 Vysvetľovanie a doplnenie súťažných podkladov 10](#_Toc97647180)

[14 Obhliadka miesta dodania predmetu zákazky 10](#_Toc97647181)

[ODDIEL III. Príprava ponuky 11](#_Toc97647182)

[15 Jazyk ponúk 11](#_Toc97647183)

[16 Zábezpeka 11](#_Toc97647184)

[17 Mena a ceny uvádzané v ponukách 12](#_Toc97647185)

[18 Vyhotovenie ponúk 13](#_Toc97647186)

[19 Konflikt záujmov 13](#_Toc97647187)

[ODDIEL IV. Predkladanie ponúk 13](#_Toc97647188)

[20 Spôsob predkladania ponuky 13](#_Toc97647189)

[21 Miesto a lehota na predkladanie ponúk 14](#_Toc97647190)

[22 Stiahnutie/vymazanie pôvodnej ponuky a predloženie novej ponuky 15](#_Toc97647191)

[ODDIEL V. Otváranie a vyhodnotenie ponúk 15](#_Toc97647192)

[23 Otváranie ponúk 15](#_Toc97647193)

[24 Vyhodnotenie splnenia podmienok účasti, vysvetľovanie a vyhodnocovanie ponúk 15](#_Toc97647194)

[25 Dôvernosť procesu verejného obstarávania 17](#_Toc97647195)

[ODDIEL VI. Prijatie ponuky a uzavretie zmluvy 18](#_Toc97647196)

[26 Vyhodnotenie splnenia podmienok účasti úspešného uchádzača a informácia o výsledku hodnotenia ponúk 18](#_Toc97647197)

[27 Uzavretie zmluvy 18](#_Toc97647198)

[ČASŤ B. Opis predmetu zákazky 21](#_Toc97647199)

[ČASŤ C. Spôsob určenia ceny 28](#_Toc97647200)

[1 Stanovenie ceny za predmet zákazky 28](#_Toc97647201)

[2 Predloženie ceny za predmet zákazky 28](#_Toc97647202)

[ČASŤ D. Podmienky účasti 29](#_Toc97647203)

[1 Osobné postavenie 29](#_Toc97647204)

[2 Finačné a ekonomické postavenie 29](#_Toc97647205)

[3 Technická alebo odborná spôsobilosť 30](#_Toc97647206)

[4 Spoločné podmienky k preukazovaniu splnenia podmienok účasti 31](#_Toc97647207)

[ČASŤ E. Obchodné podmienky 32](#_Toc97647208)

[1 Podmienky uzatvorenia zmluvy 32](#_Toc97647209)

[Časť F. Kritéria hodnotenia ponúk 33](#_Toc97647210)

[1 Kritérium na hodnotenie ponúk 33](#_Toc97647211)

[2 Spôsob vyhodnotenia ponúk 33](#_Toc97647212)

[Príloha A.2: Čestné vyhlásenie o akceptácii podmienok verejnej súťaže a o neprítomnosti konfliktu záujmov 35](#_Toc97647213)

[Príloha C.1: Návrh na plnenie kritéria 38](#_Toc97647214)

[Príloha C.2: Cenová tabuľka 39](#_Toc97647215)

[Príloha E.1: Kúpna zmluva 41](#_Toc97647216)

ČASŤ A. Pokyny pre uchádzačov

2. ODDIEL I. Všeobecné informácie

* 1. Identifikácia verejného obstarávateľa v zmysle ust. § 7 ods. 1 písm. d) ZVO

### 

### Názov: Trenčianska univerzita Alexandra Dubčeka v Trenčíne

### Sídlo: Študentská 2, 911 50 Trenčín

### Štatutárny orgán/štatutár: doc. Ing. Jozef Habánik, PhD., rektor

### IČO: 31 118 259

### DIČ: 2021376368

### IČ DPH: SK2021376368

### Bankové spojenie: Štátna pokladnica

### IBAN: SK14 8180 0000 0070 0027 6914

### (ďalej len „**verejný obstarávateľ**“)

### Niektoré úkony súvisiace s realizáciou tohto verejného obstarávania realizuje verejný obstarávateľ prostredníctvom spoločnosti:

### Obchodné meno: Tatra Tender s.r.o.

### Sídlo: Krčméryho 16, 811 04 Bratislava, SR

### Štatutárny zástupca: Mgr. Vladimír Oros, konateľ

### IČO: 44 119 313

### zapísaný: v Obchodnom registri Okresného súdu Bratislava I, oddiel: Sro, vložka číslo: 51980/B

### Osoba zodpovedná

### za vypracovanie súťažných podkladov: Mgr. Lucia Štrbová (ďalej len „**Zodpovedná osoba**“)

* 1. Predmet zákazky

### Predmetom zákazky je dodanie tovaru - modulových nadstavieb laboratórnych zariadení vrátane poskytnutia súvisiacich služieb (ďalej len „**predmet zákazky**“). Predmet zákazky je rozdelený na dve samostatné časti (ďalej aj „**Časti predmetu zákazky**“ alebo len „**Časti**“ ale aj jednotlivo ako „**Časť**“).

### Hlavný kód CPV:

### 38000000-5 Laboratórne, optické a presné prístroje a vybavenie (s výnimkou skiel)

### Dodatočné kódy CPV pre Časť I. predmetu zákazky:

### 42671100-1 Stojany na laboratórne náradie

### 71900000-7 Laboratórne služby

### 38519000-6 Rôzne súčasti mikroskopov

### 38433300-2 Analyzátor spektra

### 38433000-9 Spektrometre

### 31731100-0 Moduly

### 51430000-5 Inštalácia laboratórnych zariadení

### Dodatočné kódy CPV pre Časť II. predmetu zákazky:

42671100-1 Stojany na laboratórne náradie

31731100-0 Moduly

71900000-7 Laboratórne služby

51430000-5 Inštalácia laboratórnych zariadení

### Časti predmetu zákazky pozostávajú z nižšie uvedených položiek

### **Časť I.**

|  |  |  |
| --- | --- | --- |
| **Č.p.** | **Názov položky** | **Množstvo (ks)** |
|  | Nadstavbový modul č. 1 rotačný interferometer pre analýzu kvapalných a tuhých vzoriek pre Testovacie zariadenie na povrchové úpravy skla v poloprevádzkových podmienkach | 1 |
|  | Nadstavbový modul č. 2 analyzátor drsnosti povrchov skúšaných vzoriek pre Testovacie zariadenie na povrchové úpravy skla v poloprevádzkových podmienkach | 1 |
|  | Nadstavbový modul č. 3 laminárny box pre Zariadenie na výrobu 3D štruktúr na báze tekutých a polotekutých zmesí | 1 |
|  | Nadstavbový modul č. 4 – doplnenie, diódy pre Zariadenie (moduly) na skúmanie fotoluminiscenčných vlastností vzoriek/materiálov | 1 |

### **Časť II.**

|  |  |  |
| --- | --- | --- |
| **Č.p.** | **Názov položky** | **Množstvo (ks)** |
|  | Automatický odtrhomer pre Testovacie zariadenie na povrchové úpravy skla v poloprevádzkových podmienkach | 1 |
|  | Silomerné snímače pre Univerzálne testovacie zariadenie na charakterizáciu mechanických vlastností materiálov | 1 |

### Podrobné vymedzenie predmetu zákazky tvorí Časť B. Opis predmetu zákazky týchto súťažných podkladov.

* 1. Komplexnosť dodávky

### Verejný obstarávateľ rozdelil predmet zákazky na dve časti na funkčnom princípe, pričom zohľadnil aj logické a časové aspekty dodávky požadovaných plnení. Rozdelením zákazky na časti teda umožnil účasť širšieho počtu uchádzačov, ako aj účasť malých a stredných podnikov. Zariadenia tvoriace jednotlivé časti predmetu zákazky je nutné z funkčných, logických a časových dôvodov obstarávať spoločne, keďže tvoria vždy jeden technologický celok, a teda nie je logické ani hospodárne ich ďalej deliť, pretože výpadok čo len jedného zariadenia spôsobí nefunkčnosť výrobného procesu. Pri obstarávaní jednotlivých zriadení by sa cieľ realizácie zákazky stal nadmerne technicky náročný a potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho účelu realizácie celého projektu. Rozdelenie predmetu zákazky na viacero častí je však tiež procesne nerealizovateľné, a to z dôvodu, že predmetná skupina tovarov tvorí ucelenú technologickú časť výrobného celku. Nemožnosť obstarania ktoréhokoľvek zariadenia by viedlo k zmareniu plánovaných procesov. Prípadné rozdelenie na viac častí však ani neznamená rozšírenie potenciálneho relevantného trhu. Najmä s ohľadom na vecné, funkčné aj časové väzby, charakter predmetu zákazky, by bolo rozdelenie predmetu zákazky po technickej stránke nelogické, neúčelné, nehospodárne. Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.

### Uchádzač predloží ponuku na jednu alebo viacero Častí predmetu zákazky.

* 1. Zdroj finančných prostriedkov

### 

### Predmet zákazky má byť z 95 % miery financovaný z nenávratného finančného príspevku poskytnutého verejnému obstarávateľovi Ministerstvom dopravy a výstavby Slovenskej republiky v zastúpení Ministerstvom školstva, vedy, výskumu a športu Slovenskej republiky, ktoré svoju pôsobnosť vykonáva prostredníctvom Výskumnej agentúry (ďalej len „**Poskytovateľ NFP**“) pre projekt "Centrum pre funkčné a povrchovo funkcionalizované sklá" (kód NFP 313011R453) v rámci operačného programu Integrovaná infraštruktúra. Zvyšná časť bude financovaná z vlastných prostriedkov verejného obstarávateľa.

* 1. Zmluva

### 

### Výsledkom verejnej súťaže budú dve kúpne zmluvy uzatvorené podľa § 409 zákona č. 513/1991 Zb. Obchodný zákonník v platnom znení medzi úspešným uchádzačom alebo úspešnými uchádzačmi (predávajúci) a verejným obstarávateľom (kupujúci) (ďalej len ako „**zmluva**“). Pokiaľ sa v súťažných podkladoch hovorí o zmluve, platí, že sa uvádzaná informácia, resp. podmienka vzťahuje na zmluvy pre obe Časti predmetu zákazky, ak nie je uvedené inak.

### Obsah zmluvy bude zodpovedať podmienkam stanoveným v týchto súťažných podkladoch a v ponuke úspešného uchádzača.

### Keďže verejný obstarávateľ nedisponuje vlastnými prostriedkami na financovanie predmetu zákazky v celom rozsahu, podmienkou nadobudnutia účinnosti zmluvy s úspešným uchádzačom je kumulatívne splnenie nasledovných podmienok:

### schválenie verejného obstarávania zo strany Poskytovateľa NFP, t. j. doručenie správy z kontroly verejného obstarávania verejnému obstarávateľovi, ak Poskytovateľ NFP neidentifikoval nedostatky, ktoré by mali alebo mohli mať vplyv na výsledok verejného obstarávania, resp. moment súhlasu verejného obstarávateľa s výškou ex ante finančnej opravy uvedenej v správe z kontroly verejného obstarávania, a zároveň

### zverejnenie zmluvy v súlade s príslušnými právnymi predpismi Slovenskej republiky.

* 1. Miesto a termín dodania predmetu zákazky

### Miesto dodania oboch Častí predmetu zákazky: Trenčianska univerzita Alexandra Dubčeka v Trenčíne, Študentská 2, 911 50 Trenčín.

### Termín dodania oboch Častí predmetu zákazky: do (6) šesť mesiacov odo dňa účinnosti zmluvy.

* 1. Oprávnení uchádzači

### Ponuku môžu predkladať fyzické, právnické osoby alebo skupina fyzických alebo právnických osôb, vystupujúcich voči verejnému obstarávateľovi spoločne.

### V prípade, ak je uchádzačom skupina, takýto uchádzač je povinný predložiť doklad podpísaný všetkými členmi skupiny o určení vedúceho člena oprávneného konať v mene ostatných členov skupiny v tejto verejnej súťaži. V prípade, ak bude ponuka skupiny dodávateľov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

* 1. Predloženie a obsah ponúk

### Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí ako na ponuky, ktoré boli predložené po lehote na predkladanie ponúk.

### Ak nie je v bode 8.5 tejto časti súťažných podkladov uvedené inak, uchádzač predkladá ponuku v elektronickej podobe prostredníctvom systému JOSEPHINE spôsobom uvedeným v bode 20 tejto časti súťažných podkladov a v lehote uvedenej v bode 21.3 tejto časti súťažných podkladov.

### Súčasťou ponuky musia byť nasledujúce doklady / dokumenty:

* + 1. Identifikácia uchádzača (vrátane uvedenia kontaktnej osoby v min. v štruktúre meno a priezvisko kontaktnej osoby, tel. a e-mail).
    2. Doklady a dokumenty na preukázanie splnenia podmienok účasti požadované v Časti III.1 Oznámenia o vyhlásení verejného obstarávania na predmet tejto zákazky uverejnenom vo Vestníku verejného obstarávania (ďalej „**Oznámenie**“) a v Časti D. Podmienky účasti súťažných podkladov.
    3. Podrobný opis ponúkaného predmetu plnenia, z ktorého musí vyplývať splnenie všetkých podmienok stanovených v Časti B. Opis predmetu zákazky. Opis musí obsahovať prehľadnú a jednoznačnú informáciu, ako tovary a súvisiace služby tvoriace ponúkaný predmet plnenia spĺňajú všetky požiadavky uvedené v Časti B. Opis predmetu zákazky. **Uchádzač predloží podrobný opis v štruktúre Časti B. Opis predmetu zákazky súťažných podkladov, pričom uvedie ako spĺňa každú z požiadaviek uvedenú v jednotlivých bodoch tejto časti, t. j. uvedie presné parametre a súvisiace charakteristiky** **ponúkaného predmetu plnenia tak, aby bolo možné jednoznačne posúdiť splnenie všetkých požiadaviek na predmet zákazky. Uchádzač tiež uvedie výrobcu ponúkaného tovaru (zariadenia) ako a presný názov a model ponúkaného zariadenia. V prípade, ak uchádzač predkladá ponuku na obe Časti predmetu zákazky, predloží podrobný opis ponúkaného predmetu plnenia pre každú Časť samostatne.**
    4. Návrh zmluvy vypracovaný podľa Prílohy E.1 týchto súťažných podkladov. **V prípade, ak uchádzač predkladá ponuku na obe Časti predmetu zákazky, predloží návrh zmluvy pre každú z týchto Častí samostatne.**
    5. Doklad o zložení zábezpeky podľa bodu 16 tejto časti súťažných podkladov vo forme stanovenej v bode 8.5 tejto časti súťažných podkladov. **V prípade, ak uchádzač predkladá ponuku na obe Časti predmetu zákazky, zloží zábezpeku pre každú z týchto Častí samostatne.**
    6. Čestné vyhlásenie uchádzača o akceptácii podmienok verejnej súťaže a o neprítomnosti konfliktu záujmov vypracované podľa Prílohy A.2 týchto súťažných podkladov.
    7. Návrh na plnenie kritéria predložený formou vyplnenej tabuľky podľa vzoru v Prílohe C.1 Návrh uchádzača na plnenie kritéria týchto súťažných podkladov. **V prípade, ak uchádzač predkladá ponuku na obe Časti predmetu zákazky, predloží návrh na plnenie kritéria pre každú z týchto Častí samostatne.**
    8. Cenová tabuľka vyplnená v súlade s podmienkami Časti C. Spôsob určenia ceny a podľa vzoru uvedenom v Prílohe C.2 Cenová tabuľka súťažných podkladov. **V prípade, ak uchádzač predkladá ponuku na obe Časti predmetu zákazky, predloží cenu predmetu zákazky pre každú z týchto Častí samostatne.**
    9. Kópia ponuky bez dokladov a dokumentov podľa bodu 8.3.2 vyššie vo vyhotovení, ktoré umožní nezverejnenie dôverných informácií v súlade s bodom 8.8 tejto časti súťažných podkladov nižšie.

### Každá z vyššie uvedených častí ponuky (pokiaľ z bodu 8.5 tejto časti súťažných podkladov nevyplýva inak) musí byť v prípade:

### dokumentu vydaného uchádzačom - **podpísaná uchádzačom**, jeho štatutárnym zástupcom alebo iným písomne splnomocneným zástupcom uchádzača, ktorý je oprávnený konať za uchádzača v záväzkových vzťahoch tu opísaných,

### dokumentu, ktorý uchádzač nevydáva - **podpísaná treťou osobou**, ktorá ho vydáva, resp. jej štatutárnym zástupcom alebo iným ňou splnomocneným zástupcom,

### **naskenovaná** (odporúčaný formát je „PDF“) a **vložená** do systému JOSEPHINE spôsobom uvedeným v bode 20 tejto časti súťažných podkladov.

### V prípade poskytnutia zábezpeky formou bankovej záruky alebo poistenia záruky, uchádzač predloží v ponuke doklad o zložení bankovej záruky, resp. poistenia záruky podľa bodu 8.3.5 tejto časti súťažných podkladov buď vo forme:

### elektronického dokumentu s kvalifikovaným elektronickým podpisom banky, resp. poisťovne v súlade s Nariadením Európskeho parlamentu a Rady (EÚ) č. 910/2014 zo dňa 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (ďalej len „nariadenie eIDAS“) v prípade, ak banka, resp. poisťovňa uchádzača takúto formu vystavenia bankovej záruky, resp. poistenia záruky pripúšťa. V takom prípade nesmie byť uplatnenie bankovej záruky, resp. poistenia záruky zo strany verejného obstarávateľa spojené so žiadnou prekážkou vyplývajúcou z elektronickej formy bankovej záruky, resp. poistenia záruky oproti uplatneniu plnenia z písomnej bankovej záruky, resp. poistenia záruky; alebo

### scanu bankovej záruky, resp. poistenia záruky a zároveň samostatne doručí originál záručnej listiny, resp. poistenia záruky (notársky overená kópia záručnej listiny, resp. poistenia záruky nie je postačujúca) na adresu Tatra Tender s.r.o., Krčméryho 16, 811 04 Bratislava v súlade s bodom 21 tejto časti súťažných podkladov.

### V prípade zloženia finančných prostriedkov na bankový účet verejného obstarávateľa sa odporúča, aby uchádzač predložil výpis z bankového účtu, resp. iný doklad potvrdzujúci skutočnosť, že finančné prostriedky budú pripísané na účet verejného obstarávateľa najneskôr v deň uplynutia lehoty na predkladanie ponúk.

### Všetky doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

### V prípade, ak sa vyskytnú pochybnosti o pravosti dokumentov predložených v ponuke vo forme scanu podľa bodu 8.4 vyššie alebo pravdivosti informácií v nich uvedených alebo ak je to potrebné na zabezpečenie riadneho priebehu verejného obstarávania, verejný obstarávateľ má právo požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie podľa zákona č. 305/2013 Z. z. o e-Governmente v znení neskorších predpisov. Ak uchádzač nepredloží doklady v lehote určenej verejným obstarávateľom, ktorá nesmie byť kratšia ako päť pracovných dní odo dňa doručenia žiadosti, verejný obstarávateľ uchádzača vylúči. Ustanovenia § 40 ods. 4 ZVO alebo 53 ods. 1 a 2 ZVO týmto nie sú dotknuté.

### Na zabezpečenie ochrany osobných údajov a dôverných informácií tvoriacich obsah ponuky, uchádzač elektronicky predloží aj kópiu časti ponuky podľa bodu 8.3.9 tejto časti súťažných podkladov vo formáte Portable Document Format (.pdf) v takom vyhotovení, ktoré umožní nezverejnenie dôverných informácií alebo osobných údajov v zmysle Noriem ochrany osobných údajov (napríklad s vynechaným textom tvoriacim dôverné informácie). Ak ide o dokumenty, ktoré sú podpísané alebo obsahujú odtlačok pečiatky, predkladajú sa v elektronickej podobe s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky.

* 1. Variantné riešenie

### Neumožňuje sa predložiť variantné riešenie.

* 1. Platnosť ponúk

### Ponuky zostávajú platné počas lehoty viazanosti ponúk stanovenej do 31.12.2022.

### V prípade predĺženia procesu verejného obstarávania z objektívnych dôvodov, sa uchádzačom oznámi predĺženie lehoty viazanosti ponúk formou elektronickej komunikácie v systéme JOSEPHINE.

### Lehota viazanosti ponúk (vrátane jej predĺženia) nepresiahne **12 mesiacov** od uplynutia lehoty na predkladanie ponúk.

* 1. Náklady na ponuky

### Všetky výdavky spojené s prípravou a predložením ponúk znášajú uchádzači bez finančného nároku voči verejnému obstarávateľovi.

### **Ponuky doručené spôsobom uvedeným v bode 20 tejto časti súťažných podkladov a predložené v lehote na predkladanie ponúk podľa bodu 21.3 tejto časti súťažných podkladov sa uchádzačom nevracajú.** Zostávajú ako súčasť dokumentácie o verejnej súťaži.

2. ODDIEL II. Dorozumievanie medzi verejným obstarávateľom a uchádzačmi alebo záujemcami
   1. Dorozumievanie medzi verejným obstarávateľom a uchádzačmi alebo záujemcami

### Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku.

### Verejný obstarávateľ bude pri komunikácii s uchádzačmi, resp. záujemcami, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a uchádzačmi, resp. záujemcami, počas celého procesu verejného obstarávania.

### JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

### Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>).

### Minimálne technické požiadavky na používanie systému sú dostupné na webovom sídle portálu JOSEPHINE (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).

### Na bezproblémové používanie systému JOSEPHINE je nutné používať jeden z podporovaných internetových prehliadačov:

### Microsoft Internet Explorer verzia 11.0 a vyššia,

### Mozilla Firefox verzia 13.0 a vyššia,

### Google Chrome, alebo

### Microsoft Edge.

### Pravidlá pre doručovanie – zásielka sa považuje za doručenú uchádzačovi, resp. záujemcovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

### Uchádzač, resp. záujemca, sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač, resp. záujemca, si môže v komunikačnom rozhraní zobraziť celú históriu o svojej komunikácii s verejným obstarávateľom.

### Ak je odosielateľom informácie uchádzač, resp. záujemca, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Akákoľvek komunikácia so záujemcami, ktorí sú evidovaní na elektronickom liste záujemcov pri danej zákazke alebo s uchádzačmi, ktorá bude realizovaná prostredníctvom systému JOSEPHINE, bude zasielaná na záujemcom/uchádzačom určený kontaktný email (zadaný pri registrácii do systému JOSEPHINE).

### Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty (i) v príslušnej časti zákazky v systéme JOSEPHINE a (ii) v profile verejného obstarávateľa zriadenom v elektronickom úložisku na webovej stránke Úradu pre verejné obstarávanie.

### Podania a dokumenty súvisiace s uplatnením revíznych postupov budú medzi Verejným obstarávateľom a záujemcami/uchádzačmi doručované v súlade s príslušnými ustanoveniami ZVO, pričom verejnému obstarávateľovi budú podania doručované v elektronickej podobe funkcionalitou elektronického prostriedku, ktorého prostredníctvom sa vo verejnom obstarávaní uskutočňuje komunikácia výmena informácií, t. j. JOSEPHINE.

* 1. Vysvetľovanie a doplnenie súťažných podkladov

### V prípade nejasností alebo potreby objasnenia akýchkoľvek poskytnutých informácií v lehote na predkladanie ponúk, môže ktorýkoľvek zo záujemcov požiadať o vysvetlenie prostredníctvom komunikačného rozhrania systému JOSEPHINE podľa vyššie uvedených pravidiel komunikácie.

### Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred.

* 1. Obhliadka miesta dodania predmetu zákazky

### 

### Obhliadka miesta dodania predmetu zákazky nie je potrebná.

1. ODDIEL III. Príprava ponuky
   1. Jazyk ponúk

### Ponuky, doklady a dokumenty v nich predložené sa predkladajú v štátnom jazyku Slovenskej republiky a môžu sa predkladať aj v českom jazyku.

### Ak je doklad alebo dokument vyhotovený v inom ako štátnom jazyku alebo českom jazyku, predkladá sa spolu s jeho úradným prekladom do štátneho jazyka. Ak sa zistí rozdiel v obsahu dokladu alebo dokumentu predloženom podľa predchádzajúcej vety, rozhodujúci je úradný preklad do štátneho jazyka.

* 1. Zábezpeka

### Verejný obstarávateľ vyžaduje na zabezpečenie ponuky zloženie zábezpeky:

### pre Časť I. predmetu zákazky vo výške **3 500 EUR** (slovom: tritisícpäťsto euro),

### pre Časť II. predmetu zákazky vo výške **500 EUR** (slovom: päťsto euro).

### Zábezpeku je možné zložiť:

### Poskytnutím bankovej záruky za uchádzača

Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do uplynutia lehoty viazanosti ponúk (resp. predĺženej lehoty viazanosti), t. j. do 31.12.2022. Z bankovej záruky vystavenej bankou musí ďalej vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa vo verejnej súťaži s názvom **Modulové nadstavby laboratórnych zariadení, pričom v texte bankovej záruky musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená a označením Časti predmetu zákazky, pre ktorú sa banková záruka poskytuje.** Banka sa musí bezpodmienečne a neodvolateľne zaviazať zaplatiť na účet verejného obstarávateľa pohľadávku krytú bankovou zárukou na základe prvej výzvy verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny verejnému obstarávateľovi. V prípade poskytnutia zábezpeky formou bankovej záruky, uchádzač predloží bankovú záruku **vo forme a spôsobom uvedeným v ustanovení bodu 8.5 tejto časti súťažných podkladov**.

### Poskytnutím poistenia záruky za uchádzača:

Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistenej zmluve, ako aj v doklade vystavenom poisťovňou o existencii poistenia záruky, minimálne do uplynutia lehoty viazanosti ponúk (resp. predĺženej lehoty viazanosti), t. j. do 31.12.2022. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v tejto verejnej súťaži s názvom **Modulové nadstavby laboratórnych zariadení, pričom v texte dokladu vystaveného poisťovňou musí byť verejná súťaž nezameniteľne identifikovateľná napr. číslom Oznámenia, ktorým bola vyhlásená a označením Časti predmetu zákazky, pre ktorú sa banková záruka poskytuje.** Poisťovňa predĺži platnosť poistenia záruky v prípade, že bola lehota viazanosti ponúk predĺžená. Poisťovňa sa musí bezpodmienečne a neodvolateľne zaviazať zaplatiť na účet verejného obstarávateľa pohľadávku krytú poistením záruky na základe prvej výzvy verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky verejnému obstarávateľovi. V prípade poskytnutia zábezpeky formou poistenia záruky, uchádzač predloží doklad vystavený poisťovňou **vo forme a spôsobom uvedeným v ustanovení bodu 8.5 tejto časti súťažných podkladov.**

### Zložením finančných prostriedkov na bankový účet verejného obstarávateľa

V prípade zloženia finančných prostriedkov na bankový účet verejného obstarávateľa musia byť zložené na účet:

1. Názov banky: Štátna pokladnica
2. IBAN kód: SK14 8180 0000 0070 0027 6914
3. SWIFT: SPSRSKBA
4. Variabilný symbol: [*uchádzač doplní svoje IČO*]
5. Poznámka: Modulové nadstavby [*a označenie Časti, na ktorú uchádzač predkladá ponuku - Časť I. / Časť II.]*

Finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.

### Ak nebude platná banková záruka alebo doklad o poistení záruky súčasťou ponuky uchádzača, prípadne nebudú zložené finančné prostriedky na účte verejného obstarávateľa v zmysle bodu 16.2.3 vyššie, bude ponuka uchádzača z verejného obstarávania vylúčená v súlade s § 53 ods. 5 písm. a) ZVO. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môžu byť doručené námietky podľa § 170 ods. 3 písm. d) ZVO.

### Verejný obstarávateľ uvoľní alebo vráti uchádzačovi zábezpeku do siedmich dní odo dňa:

### uplynutia lehoty viazanosti ponúk,

### márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,

### uzavretia zmluvy.

### Zábezpeka prepadne v prospech verejného obstarávateľa, ak uchádzač v lehote viazanosti ponúk:

### odstúpi od svojej ponuky alebo

### neposkytne súčinnosť alebo odmietne uzavrieť zmluvu v súlade s § 56 ods. 8 až 12 ZVO.

* 1. Mena a ceny uvádzané v ponukách

### Navrhovaná zmluvná cena musí byť stanovená podľa § 3 zákona č. 18/1996 Z. z. o cenách, v platnom znení.

### Uchádzačom navrhovaná zmluvná cena bude vyjadrená v mene EUR. Celková cena ako aj každá z cenových položiek musí byť vyjadrená ako kladné číslo zaokrúhlené na maximálne dve desatinné miesta.

### Časti ponúk uvádzajúce cenu musia obsahovať jednotkovú cenu každej z položiek a celkovú cenu predmetu zákazky, t. j. súčet všetkých položiek, ako aj ďalšie náležitosti uvedené v Časti C. Spôsob určenia ceny.

* 1. Vyhotovenie ponúk

### Ak nie je v bode 8.5 tejto časti súťažných podkladov uvedené inak, uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.

* 1. Konflikt záujmov

### Verejný obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.

### Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jej nestrannosti a nezávislosti v súvislosti s verejným obstarávaním.

### Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie verejného obstarávania alebo úprava jej povinností a zodpovednosti s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača z tohto verejného obstarávania.

### Verejný obstarávateľ v rámci opatrení podľa predchádzajúceho bodu požaduje, aby záujemca / uchádzač / člen skupiny dodávateľov vo všetkých fázach procesu verejného obstarávania postupoval tak, aby nedošlo k vzniku konfliktu záujmov. Uchádzač je povinný vo svojej ponuke predložiť čestné vyhlásenie o neprítomnosti konfliktu záujmov (verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov) spôsobom podľa Prílohy A.2 týchto súťažných podkladov.

### Uchádzač, resp. záujemca je povinný bezodkladne po tom, ako sa dozvie o konflikte záujmov alebo o možnosti jeho vzniku, informovať o tejto skutočnosti verejného obstarávateľa.

2. ODDIEL IV. Predkladanie ponúk
   1. Spôsob predkladania ponuky

### Ak nie je v bode 8.5 tejto časti súťažných podkladov uvedené inak, uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa bodu 21.3 tejto časti súťažných podkladov a podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.

### Elektronická ponuka musí byť predložená v určených komunikačných formátoch a určeným spôsobom tak, aby bola zabezpečená pred zmenou jej obsahu; ak sa vyžaduje kódovanie a šifrovanie, musí byť predložená vo vopred určených formátoch kódovania a šifrovania. Verejný obstarávateľ vylúči uchádzača, ak

#### nedodržal určený spôsob komunikácie,

#### obsah jeho ponuky nie je možné sprístupniť alebo

#### nepredložil ponuku vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk.

### Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

### Predkladanie ponúk je umožnené iba autentifikovaným záujemcom. Autentifikáciu je možné vykonať nasledovnými spôsobmi:

#### v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8:00 – 16:00 hod.,

#### nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.,

#### vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod.,

#### autentifikačným kódom, ktorý bude poslaný na adresu sídla firmy do rúk štatutára záujemcu v listovej podobe formou doporučenej pošty. **Lehota na tento úkon je obvykle 3-4 pracovné dni a je potrebné s touto lehotou počítať pri vkladaní ponuky.**

### Autentifikovaný záujemca si po prihlásení do systému JOSEPHINE v Prehľade zákaziek vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

### Elektronická ponuka sa vloží vyplnením ponukového formulára, ktorý zodpovedá návrhu na plnenie kritérií uvedenom v súťažných podkladoch a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>. Požiadavka verejného obstarávateľa na doklady, dokumenty a ďalšie písomnosti, ktoré musia byť predložené v ponuke je uvedená v bode 8 tejto časti súťažných podkladov

### Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

### Ponuka uchádzača predložená po uplynutí lehoty na predkladanie ponúk sa neotvorí.

* 1. Miesto a lehota na predkladanie ponúk

### Ponuky sa predkladajú v súlade s podmienkami bodu 20 tejto časti súťažných podkladov.

### Ak uchádzač v ponuke predkladá v zmysle bodu 8.5.2 tejto časti súťažných podkladov aj originál záručnej listiny, resp. originál dokladu o poistení záruky v tlačenej forme, predloží tento dokument v samostatnom uzavretom obale na adresu uvedenú v bode 21.2.1. nižšie, pričom obal musí obsahovať nasledovné údaje:

#### adresu: Tatra Tender s.r.o., Krčméryho 16, 811 04 Bratislava,

#### adresu uchádzača (názov alebo obchodné meno a adresu sídla alebo miesta podnikania),

#### označenie „**Verejná súťaž – Modulové nadstavby laboratórnych zariadení – doklad o zložení zábezpeky - neotvárať**“.

### 

### Lehota na predkladanie ponúk uplynie: **24.05.2022 o 10:00 hod**. miestneho času.

* 1. Stiahnutie/vymazanie pôvodnej ponuky a predloženie novej ponuky

### Uchádzač môže predloženú ponuku stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie ponúk podľa bodu 21.3 tejto časti súťažných podkladov. Predloženie novej ponuky je možné vykonať prostredníctvom funkcionality webovej aplikácie JOSEPHINE až po jej predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením novej ponuky).

1. ODDIEL V. Otváranie a vyhodnotenie ponúk
   1. Otváranie ponúk

### Otváranie ponúk sa uskutoční dňa: **24.05.2022 o****11:00 hod**. miestneho času.

### Otváranie ponúk sa uskutoční elektronicky. Miestom sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.

### Otváranie ponúk komisiou bude v zmysle § 52 ods. 2 ZVO verejné.

### On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Komisia zverejní počet predložených ponúk, návrhy na plnenie kritérií, ktoré sa dajú vyjadriť číslom; ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú.

### Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk podľa bodu 23.4 tejto časti súťažných podkladov.

### Po otvorení ponúk komisia vykoná všetky úkony podľa ZVO a v súlade s ustanovením bodu 24 tejto časti súťažných podkladov.

* 1. Vyhodnotenie splnenia podmienok účasti, vysvetľovanie a vyhodnocovanie ponúk

### **Verejný obstarávateľ vyhodnotí splnenie podmienok účasti a vyhodnotenie ponúk z hľadiska splnenia požiadaviek na predmet zákazky po vyhodnotení ponúk na základe kritérií na vyhodnotenie ponúk v súlade s § 66 ods. 7 písm. b) ZVO.**

### Vyhodnocovanie ponúk je neverejné.

### Verejný obstarávateľ najprv vyhodnocuje ponuky na základe údajov uvedených v ich návrhu na plnenie kritérií podľa kritérií na hodnotenie ponúk uvedených v Oznámení a spôsobom určeným v Časti F. Kritériá na hodnotenie ponúk týchto súťažných podkladov, ktoré sú nediskriminačné a podporujú hospodársku súťaž.

### Ceny uvedené v ponukách uchádzačov sa budú vyhodnocovať spôsobom určeným v Časti F. Kritériá hodnotenia ponúk týchto súťažných podkladov v mene euro (EUR). Hodnotené budú ceny bez DPH.

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky v časti návrhu na plnenie kritérií a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### V prípade matematických chýb bude umožnené uchádzačovi vysvetliť ponuku v súlade s ustanovením § 53 ods. 1 ZVO a Výkladovým stanoviskom Úradu pre verejné obstarávanie č. 1/2021 zo dňa 05.02.2021.

### Ak niektorá z riadne predložených ponúk obsahuje mimoriadne nízku ponuku vo vzťahu k predmetu zákazky, komisia písomne požiada uchádzača o  vysvetlenie týkajúce sa tej časti ponuky, ktoré sú pre jej cenu podstatné v súlade s ustanoveniami § 53 ods. 2 a 6 ZVO.

### Z procesu vyhodnocovania bude vylúčená ponuka uchádzača, ak bude naplnená niektorá z podmienok uvedených v ustanovení § 53 ods. 5 ZVO.

### Uchádzač bude písomne upovedomený o vylúčení jeho ponuky zo súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

### Komisia ďalej po vyhodnotení ponúk na základe kritérií na vyhodnotenie ponúk vyhodnocuje splnenie podmienok účasti a vyhodnotenie ponúk z hľadiska splnenia požiadaviek na predmet zákazky.

### Keďže verejný obstarávateľ vyhodnocuje splnenie podmienok účasti a ponuky z hľadiska splnenia požiadaviek na predmet zákazky po vyhodnotení ponúk na základe kritéria na hodnotenie ponúk, v súlade s ustanovením § 55 ods. 1 ZVO vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí.

### Verejný obstarávateľ posudzuje splnenie podmienok účasti v súlade s Časťou III.1) Oznámenia. Posúdenie splnenia podmienok účasti uchádzačov bude založené na posúdení splnenia podmienok týkajúcich sa podmienok účasti:

### osobného postavenia uchádzača podľa § 32 ZVO,

### finančného a ekonomického postavenia uchádzača podľa § 33 ZVO,

### technickej alebo odbornej spôsobilosti uchádzača podľa § 34 až 36 ZVO.

### Verejný obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Ak obstarávateľ neurčí dlhšiu lehotu, uchádzač alebo záujemca doručí vysvetlenie alebo doplnenie predložených dokladov do:

### dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov,

### piatich pracovných dní odo dňa doručenia žiadosti, ak sa komunikácia uskutočňuje inak, ako podľa bodu 24.13.1 vyššie.

### Verejný obstarávateľ písomne požiada uchádzača, aby v lehote nie kratšej ako päť pracovných dní odo dňa doručenia žiadosti nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie.

### Verejný obstarávateľ môže písomne požiadať uchádzača alebo záujemcu, aby v lehote nie kratšej ako päť pracovných dní odo dňa doručenia žiadosti nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na jej vylúčenie podľa § 40 ods. 8 ZVO.

### Verejný obstarávateľ môže písomne požiadať uchádzača alebo záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak má táto iná osoba sídlo v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.

### Pri vyhodnotení splnenia podmienky účasti uchádzačov týkajúcej sa technickej spôsobilosti alebo odbornej spôsobilosti podľa § 34 ods. 1 písm. c) alebo písm. g) ZVO verejný obstarávateľ písomne požiada uchádzača, aby v lehote, ktorá nesmie byť kratšia ako päť pracovných dní odo dňa doručenia žiadosti nahradil technikov, technické orgány alebo osoby určené na plnenie zmluvy alebo koncesnej zmluvy, alebo riadiacich zamestnancov, ak nespĺňajú predmetnú podmienku účasti.

### Verejný obstarávateľ vyhodnotí splnenie podmienok účasti v súlade s ustanoveniami § 40 ZVO.

### Verejný obstarávateľ vylúči kedykoľvek počas verejného obstarávania uchádzača, ak bude naplnená niektorá z podmienok uvedených v ustanovení § 40 ods. 6, 7 a 8 ZVO.

### Uchádzač bude písomne upovedomený o jeho vylúčení z verejnej súťaže z dôvodu nesplnenia podmienok účasti s uvedením dôvodu a lehoty, v ktorej môže byť doručená námietka podľa § 170 ods. 3 písm. d) ZVO.

### Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

### Komisia akceptuje iba ponuky, ktoré spĺňajú požiadavky na predmet zákazky uvedené v Oznámení a v týchto súťažných podkladoch a zároveň neobsahujú žiadne obmedzenia alebo výhrady, ktoré sú v rozpore s týmito požiadavkami. Ostatné ponuky uchádzačov budú z verejnej súťaže vylúčené v súlade s § 53 ods. 5 Zákona.

### Uchádzač bude písomne upovedomený o vylúčení jeho ponuky z verejnej súťaže s uvedením dôvodu a lehoty, v ktorej môžu byť doručené námietky podľa § 170 ods. 3 písm. d) ZVO.

* 1. Dôvernosť procesu verejného obstarávania

### Informácie týkajúce sa preskúmania, vysvetľovania a vyhodnocovania ponúk sú počas prebiehajúceho procesu dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej verejnej súťaže poskytovať alebo zverejňovať uvedené informácie o obsahu ponúk ani uchádzačom, ani žiadnym iným tretím osobám.

### Obchodné tajomstvo a informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača, pokiaľ:

#### uvedené nebude v rozpore so ZVO a inými všeobecne záväznými právnymi predpismi (napr. povinnosť zverejňovať zmluvy podľa osobitného predpisu) a

#### z obsahu ponuky bude nepochybne jasné, ktoré informácie považuje uchádzač za dôverné.

V opačnom prípade verejný obstarávateľ zverejní v profile verejného obstarávateľa na webovej stránke Úradu pre verejné obstarávanie (ďalej len „**profil**“) kompletnú ponuku, za predpokladu, že uchádzač bude vyhodnotený ako úspešný, pričom verejný obstarávateľ a osoba (uvedená v bode 1 Časti A. Pokyny pre uchádzačov) vykonávajúca pre verejného obstarávateľa niektoré činnosti spojené s realizáciou postupu zadávania tejto zákazky, budú vždy zbavení a ochránení pred akoukoľvek potenciálnou ujmou, ktorá im môže byť spôsobená porušením vyššie opísanej povinnosti uchádzača. Predložením ponuky uchádzač vyjadruje svoju jednoznačnú vôľu byť viazaný týmto ustanovením.

### Za dôverné informácie môže uchádzač v súlade s § 22 ZVO označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.

### Po podpise zmluvy verejný obstarávateľ zverejní v profile v súlade s § 64 ZVO zápisnicu z vyhodnotenia splnenia podmienok účasti, ponuku úspešného uchádzača, zápisnicu z otvárania ponúk, zápisnicu z vyhodnotenia ponúk, správu podľa § 24 ZVO, zmluvu a každú jej zmenu. Po skončení alebo zániku zmluvy verejný obstarávateľ zverejní v profile sumu skutočne uhradeného plnenia zo zmluvy a informácie a dokumenty, o ktorých to ustanovuje ZVO.

1. ODDIEL VI. Prijatie ponuky a uzavretie zmluvy
   1. Vyhodnotenie splnenia podmienok účasti a požiadaviek na predmet zákazky uchádzača, ktorý sa umiestnil na prvom mieste a informácia o výsledku hodnotenia ponúk

### Verejný obstarávateľ v súlade s ust. § 55 ods. 1 ZVO po vyhodnotení ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil **na prvom mieste v poradí**. Verejný obstarávateľ písomne požiada uchádzača o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40 ZVO.

### Verejný obstarávateľ po vyhodnotení ponúk, po skončení postupu podľa bodu 26.1 vyššie a po odoslaní všetkých oznámení o vylúčení uchádzača, bezodkladne písomne oznámi všetkým dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podá námietky proti vylúčeniu, pričom Úrad pre verejné obstarávanie o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom bude obsahovať informácie v zmysle ust. § 55 ods. 2 ZVO.

* 1. Uzavretie zmluvy

### Návrh zmluvy predložený úspešným uchádzačom, resp. uchádzačmi bude prijatý v súlade s týmito súťažnými podkladmi.

### Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do desiatich pracovných dní odo dňa uplynutia lehoty podľa § 56 ods. 2 až 7 ZVO, ak bol na jej uzavretie písomne vyzvaný. Verejný obstarávateľ môže pred písomným vyzvaním na uzavretie zmluvy uskutočniť s úspešným uchádzačom rokovania výhradne o znížení zmluvnej ceny.

### Ak uchádzač odmietne uzavrieť zmluvu alebo do desiatich pracovných dní odo dňa, keď bol na jej uzavretie vyzvaný, neposkytne súčinnosť podľa bodu 27.2, verejný obstarávateľ môže uzavrieť zmluvu s uchádzačom, ktorý sa umiestnil na nasledujúcom mieste v poradí. Povinnosti verejného obstarávateľa podľa § 55 a 56 tým nie sú dotknuté.

### Verejný obstarávateľ v súlade s ust. § 11 ZVO neuzavrie zmluvu s:

1. uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“), a nie je zapísaný v registri partnerov verejného sektora,
2. uchádzačom, ktorého subdodávateľ a subdodávateľ podľa Zákona o RPVSmá povinnosť zapisovať sa do registra partnerov verejného sektoraa nie je zapísaný v registri partnerov verejného sektora,
3. uchádzačom, ktorý má povinnosť zapisovať sa do registra partnerov verejného sektoraa ktorého konečným užívateľom výhod zapísaným v registri partnerov verejného sektora je
4. prezident Slovenskej republiky,
5. člen vlády Slovenskej republiky,
6. vedúci ústredného orgánu štátnej správy, ktorý nie je členom vlády,
7. vedúci orgánu štátnej správy s celoslovenskou pôsobnosťou,
8. sudca Ústavného súdu Slovenskej republiky alebo sudca,
9. generálny prokurátor Slovenskej republiky, špeciálny prokurátor alebo prokurátor,
10. verejný ochranca práv,
11. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
12. štátny tajomník,
13. generálny tajomník služobného úradu,
14. prednosta okresného úradu,
15. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
16. predseda vyššieho územného celku.
17. uchádzačom, ktorého subdodávateľ a subdodávateľ podľa Zákona o RPVS, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa písmena c) vyššie.

### Verejný obstarávateľ vyžaduje, aby úspešný uchádzač v zmluve, najneskôr v čase jej uzavretia, uviedol údaje o všetkých známych subdodávateľoch (obchodné meno, sídlo alebo miesto podnikania, IČO a pod.), a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Uvedené informácie predloží úspešný uchádzač ako prílohu č. 3 zmluvy najneskôr pred jej podpisom.

### Keďže verejný obstarávateľ nedisponuje vlastnými prostriedkami na financovanie predmetu zákazky v celom rozsahu, podmienkou nadobudnutia účinnosti zmluvy s úspešným uchádzačom je kumulatívne splnenie nasledovných podmienok:

### schválenie verejného obstarávania zo strany Poskytovateľa NFP, t. j. doručenie správy z kontroly verejného obstarávania verejnému obstarávateľovi, ak Poskytovateľ NFP neidentifikoval nedostatky, ktoré by mali alebo mohli mať vplyv na výsledok verejného obstarávania, resp. moment súhlasu verejného obstarávateľa s výškou ex ante finančnej opravy uvedenej v správe z kontroly verejného obstarávania, a zároveň

### zverejnenie zmluvy v súlade s príslušnými právnymi predpismi Slovenskej republiky.

### Ponuky uchádzačov, ani ich časti, sa nepoužijú bez súhlasu uchádzačov, ak právne predpisy alebo tieto súťažné podklady neustanovujú inak.

**Prílohy Časti A. Pokyny pre uchádzačov súťažných podkladov**

**Príloha A.1 Čestné vyhlásenie o splnení podmienok účasti**

**Príloha A.2 Čestné vyhlásenie o akceptácii podmienok verejnej súťaže a o neprítomnosti konfliktu záujmov**

ČASŤ B. Opis predmetu zákazky

**Nižšie sú stanovené záväzné požiadavky a parametre predmetu zákazky. Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky v súlade so ZVO a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie v súlade s ustanovením § 42 ods. 3 ZVO.**

**časť I. predmetu zákazky**

**Položka č. 1: Nadstavbový modul č. 1 rotačný interferometer pre analýzu kvapalných a tuhých vzoriek pre Testovacie zariadenie na povrchové úpravy skla v poloprevádzkových podmienkach**

1. **Základný opis predmetu zákazky**
   1. Predmetom zákazky je Rotačný interferometer pre analýzu kvapalných a tuhých vzoriek pre Testovacie zariadenie na povrchové úpravy skla v poloprevádzkových podmienkach (ďalej len „**zariadenie**“ alebo len „**modul č. 1**“).
2. **POŽADOVANÉ TECHNICKÉ (FUNKČNÉ A VÝKONNOSTNÉ) PARAMETRE A SÚVISIACE CHARAKTERISTIKY**

Uchádzačom ponúkaný predmet zákazky musí spĺňať nasledovné minimálne požiadavky na funkčné a výkonnostné parametre:

* 1. Zariadenie (alebo zostava zariadení), ktoré umožnia povrchové úpravy plochého skla v podmienkach blízkym prevádzkovým podmienkam vo výrobe povrchovo upraveného plochého skla.
  2. Zariadenie (alebo zostava zariadení) musí pokrývať všetky typy výrobných krokov tak, ako sú používané pri priemyselnej povrchovej úprave a povlakovaní plochého skla:
     1. rezanie sklených tabúľ na požadovaný rozmer,
     2. umývanie narezaných tabúľ,
     3. aplikácia funkčnej vrstvy/vrstiev plazmovým nanášaním,
     4. automatická in-line výstupná kontrola kvality nanášaných vrstiev pomocou modulov zabudovaných priamo v procese.
  3. Zariadenie (alebo zostava zariadení) musí byť schopné:
     1. vyrábať prototypy, sklené tabule s variabilnými druhmi povlakov,
     2. schopnosť spracovávať tabule plochého skla s rozmermi až 400 x 400 mm,
     3. rezanie sklených tabúľ na požadovaný rozmer,
     4. umývanie narezaných tabúľ,
     5. musí poskytovať dostatočnú flexibilitu použitých povlakových materiálov a to s možnosťou úpravy parametrov tak, aby bolo možné aplikovať rôzne typy povlakov, prípadne ich kombinácie,
     6. aplikácia funkčnej vrstvy/vrstiev plazmovým nanášaním s garantovanou homogenitou nanesenej vrstvy na ploche minimálne 300 x 300 mm - všetky výrobné kroky musia podporovať túto veľkosť materiálu,
  4. Zariadenie (alebo zostava zariadení) musí byť schopné nanášania technikou tzv. dutej katódy.
  5. Zariadenie (alebo zostava zariadení) musí mať modulárnu konštrukciu umožňujúcu neskoršie rozšírenie o ďalšie technológie plazmového nanášania (konkrétne rotujúcou, planárnou katódou a i.).
  6. Automatická in-line výstupná kontrola kvality nanášaných vrstiev pomocou modulov zabudovaných priamo v procese, konkrétne detekcia pomocou hmotnostného spektrometra (MKS) a optického meracieho detektora,
  7. Na linke sa budú vyrábať prototypy, sklené tabule s úplne novými druhmi povlakov.
  8. Linka musí poskytovať dostatočnú flexibilitu použitých povlakových materiálov, a to možnosťou úpravy jej parametrov tak, aby bolo možné aplikovať rôzne typy povlakov, prípadne ich kombinácií.
  9. Linka bude spracovávať tabule plochého skla s maximálnymi rozmermi 400 x 400 mm a s garantovanou homogenitou nanesenej vrstvy na ploche minimálne 300 x 300 mm. Všetky výrobné kroky musia podporovať túto veľkosť materiálu.
  10. Súčasťou zariadenia musí byť aj počítačová riadiaca a ovládacia jednotka vybavená potrebným softvérom na riadenie procesu a zber dát.
  11. Požadované parametre modulu č. 1:
      1. kinematicky namontovaná optika bez potreby zarovnania,
      2. základňa izolovaná od vibrácií,
      3. HeNe laser,
      4. možnosť dvoch permanentne nainštalovaných interných detektorov a tretieho externého detektora pomocou General Purpose Optical Bench,
      5. prepínanie detektorov pomocou jediného softwarového kliku,
      6. teplotne stabilizovaný DTGS detektor chladený vzduchom,
      7. Utesnená a vysušená optika s CsI beamspliterom pokrývajúca rozšírený,
      8. rozsah min. 7 800-225 cm-1,
      9. zdroj žiarenia s dlhou životnosťou, používateľsky vymeniteľný,
      10. spektrálne rozlíšenie min. 0.4 cm-1,
      11. presnosť vlnovej dĺžky: min. 0.02 cm-1 @2000 cm-1,
      12. Pomer signál-šum - lepšie ako 15 000: 1 RMS,
      13. rozhranie TCP/TP pre komunikáciu s PC alebo LAN pripojenie,
      14. automatická kompenzácia atmosferického CO2 a H2O pomocou algoritmu (AVC),
      15. široká škála vzorkovacieho príslušenstva "plug-and-play" automaticky rozpoznávaného softvérom,
      16. nástavec pre transmisné merania (KBr tableta, kyvety až do hrúbky optickej dráhy 10 cm),
      17. indikátor vlhkosti,
      18. softvérové riadenie a kontrola stavu - kontrola zdroja IČ žiarenia, laseru, napájania, detektora a elektroniky pre všetky časti pomocou ovládacieho softvéru.

**Položka č. 2: Nadstavbový modul č. 2 analyzátor drsnosti povrchov skúšaných vzoriek pre Testovacie zariadenie na povrchové úpravy skla v poloprevádzkových podmienkach**

1. **Základný opis predmetu zákazky**
   1. Predmetom zákazky je Analyzátor drsnosti povrchov skúšaných vzoriek pre Testovacie zariadenie na povrchové úpravy skla v poloprevádzkových podmienkach (ďalej len „**zariadenie**“ alebo len „**modul č. 2**“).
2. **POŽADOVANÉ TECHNICKÉ (FUNKČNÉ A VÝKONNOSTNÉ) PARAMETRE A SÚVISIACE CHARAKTERISTIKY**

Uchádzačom ponúkaný predmet zákazky musí spĺňať nasledovné minimálne požiadavky na funkčné a výkonnostné parametre:

* 1. Požadované parametre modulu č.2:
     1. 1 mm Stylus - rozsah/rozlíšenie snímača: 1mm/min. 4nm;
     2. horizontálny posun: min. 50mm;
     3. priamosť na dĺžke 50mm: max 0,2μm;
     4. rozteč dát v osi X: max. 0,5μm;
     5. systémový šum max. 12nm;
     6. Posunová horizontálna jednotka min. 50mm;
     7. Indukčný snímač s rozsahom min. 1mm;
     8. Pripojenie cez USB;
     9. ovládací SW a program na analýzu drsnosti musí umožňovať minimálne;
        1. Patentovaná kalibrácia guličiek ,
        2. Automatické / manuálne vyrovnávanie
        3. ISO 4287 / ASME B46.1 Parametre
        4. ISO 12085 Motívy R&W
        5. Plocha otvoru / vrchol
        6. Profilové parametre a krivky
        7. Krivky drsnosti a vlnitosti
        8. Meranie vzdialenosti a výšky
        9. Krivka pomeru lomu materiálu
        10. Hranice tolerancie vyhovuje/nevyhovuje
     10. Snímacie ramienko vlastnosti:
         1. Diamant,
         2. polomer 2μm,
         3. dosah - 50mm
         4. uhol snímača 90°,
         5. minimálny otvor 10 mm,
         6. dĺžka min. 60 mm.

**Položka č. 3: Nadstavbový modul č. 3 laminárny box pre Zariadenie na výrobu 3D štruktúr na báze tekutých a polotekutých zmesí**

1. **Základný opis predmetu zákazky**
   1. Predmetom zákazky je Laminárny box pre Zariadenie na výrobu 3D štruktúr na báze tekutých a polotekutých zmesí (ďalej len „**zariadenie**“ alebo len „**modul č. 3**“).
2. **POŽADOVANÉ TECHNICKÉ (FUNKČNÉ A VÝKONNOSTNÉ) PARAMETRE A SÚVISIACE CHARAKTERISTIKY**

Uchádzačom ponúkaný predmet zákazky musí spĺňať nasledovné minimálne požiadavky na funkčné a výkonnostné parametre:

* 1. Zariadenie na tzv. „additive manufacturing“ 3D štruktúr s definovanou štruktúrou 3D kvapalinovou tlačou (plotrovaním) umožňujúce 3D tlač komplexných štruktúr a tzv. „ scaffoldov“ na biomedicínske aplikácie.
  2. Zariadenie musí byť vybavené minimálne 3 zásobníkmi na simultánnu tlač troch rôznych typov materiálov do kompozitných štruktúr,
     1. veľkosť tlačovej platformy minimálne 150 x 150 mm,
     2. požadovaná veľkosťou tlačeného objemu minimálne 140 x 140 x 140 mm,
     3. počítačom riadený pohyb tlačovej hlavy s rozlíšením ≤ 0,001 mm v smeroch x, y a z,-
  3. Zariadenie musí byť vybavené tlačovými hlavami na tlač pri nízkych teplotách v minimálnom teplotnom rozsahu od 2 °C do 70 °C, ako aj pri vysokých teplotách - v minimálnom teplotnom rozsahu od 25 °C do 250 °C.
  4. Ak nie je riadiaca jednotka integrovaná v zariadení, súčasťou dodávky musí byť aj ovládací softvér a riadiaca jednotka.
  5. Požadované parametre modulu č.3:
     1. laminárny box Tr.II typ A2, biohazard;
     2. certifikácia CE, podľa STN EN12469, certifikát TUV;
     3. hlavné filtre, výstupný a hlavný - 2 HEPA H14 filtre (99,995 MPPS);
     4. prachový predfilter pod pracovnou plochou;
     5. účinnosť filtrácie > 99,999% pre častice 0,3μm;
     6. dosiahnuteľná čistota v boxe tr. A podľa GMP, tr. 4 podľa ISO 14644;
     7. prúdenia v okne 0,45 m/s, zostupné prúdenie 0,32 m/s;
     8. m/s, laminarita lepšia ako ±20%;
     9. pracovná plocha a interiér z nerezu;
     10. bočné presklené okná;
     11. možnosť plného vyklopenia okna pri čistení;
     12. vnútorné osvetlenie pracovnej plochy >1500 lux;
     13. možnosť napojenia na odťah - bez prerušenia i s prerušením ťahu;
     14. ovládací panel s displejom so zobrazením všetkých parametrov:
         1. rýchlosť prúdenia,
         2. prevádzkové hodiny UV a boxu,
         3. standby.
     15. integrácia ovládania s nadradeným systémom a so vzduchotechnikou;
     16. optický a akustický alarm stavu filtrov, chybná pozícia okna;
     17. životnosti filtrov, možnosť vzdialeného prenosu alarmu.

**Položka č. 4: Nadstavbový modul č. 4 – doplnenie, diódy pre Zariadenie (moduly) na skúmanie fotoluminiscenčných vlastností vzoriek/materiálov**

1. **Základný opis predmetu zákazky**
   1. Predmetom zákazky je Doplnenie, diódy pre Zariadenie (moduly) na skúmanie fotoluminiscenčných vlastností vzoriek/materiálov (ďalej len „**zariadenie**“ alebo len „**modul č. 3**“).
   2. Doplnenie zariadenia “PPD900 & CS204SI-FMX-1SS & H10330B-75 NIR PMT” (výrobca Horiba Scientific & Advanced Research Systems & Hamamatsu Photonics) o diódy rozširujúce pulzné exitačné zdroje zariadenia o nominálne vlnové dĺžky 785 a 980 nm (+/- 10nm a lepšie) pre TCSPC techniku merania doby zhášania luminiscencie kompatibilné s príslušnou riadiacou elektronikou zariadenia.
2. **POŽADOVANÉ TECHNICKÉ (FUNKČNÉ A VÝKONNOSTNÉ) PARAMETRE A SÚVISIACE CHARAKTERISTIKY**

Uchádzačom ponúkaný predmet zákazky musí spĺňať nasledovné minimálne požiadavky na funkčné a výkonnostné parametre:

* 1. Zariadenie/moduly na skúmanie fotoluminiscenčných vlastností pripravených materiálov a tenkých vrstiev, vrátane intenzity a vlnovej dĺžky emisie, stanovenie excitačných vlnových dĺžok, merania up-konverzných spektier, určenie doby zhášania a kvantového výťažku luminiscencie.
  2. Zariadenie/modul detektora NIR-PMT na meranie steady-state spektier ako aj TCSPC s rozsahom (spektrálnou odozvou/citlivosťou) minimálne od 960 do 1600 nm so spektrometrom a príslušnou optikou.
  3. Zariadenie/modul detektora PMT na meranie steady-state spektier ako aj TCSPC v UV-VIS-NIR oblasti s rozsahom (spektrálnou odozvou/citlivosťou) minimálne od 300 do 900 nm,
  4. pulzné exitačné zdroje s rôznymi nominálnymi vlnovými dĺžkami (300, 330, 350, 375, 395 nm ± 10 nm a lepšie) pre TCSPC techniku merania doby zhášania luminiscencie s príslušnou riadiacou elektronikou,
  5. duálny housing pre excitačné lampy (CW 450 W XE a UV pulznú Xe lampu) s príslušnou optikou,
  6. kryostat s príslušenstvom a špeciálnym držiakom vzoriek (pevných aj práškových) umožňujúci merania steady-state spektier ako aj TCSPC pri teplotách až do mininimálne 5 K, a pri ohreve vzorky v držiaku meranie steady-state spektier ako aj TCSPC pri teplotách až do mininimálne 750 K,
  7. zariadenie/moduly a príslušenstvo musia byť plne kompatibilné (hardvérovo a softvérovo) so spektrometrom Fluorolog 3FL 3-21 (Horiba) inštalovanom na pracovisku.
  8. Súčasťou predmetu zákazky musí byť optický stôl.

1. **Ďalšie požiadavky na predmet zákazky a súvisiace služby**
   1. Požadovaná záručná lehota musí byť minimálne 24 mesiacov.
   2. Súčasťou dodávky zariadenia musí byť:
      1. doprava na miesto dodania a jeho vyloženie v mieste dodania,
      2. inštalácia,
      3. uvedenie do prevádzky a
      4. zaškolenie obsluhy.
   3. Podrobný obsah a podmienky poskytovania súvisiacich služieb tvoria obsah Časti E. Obchodné podmienky týchto súťažných podkladov.

**časť II. predmetu zákazky**

**Položka č. 1: Automatický odtrhomer pre Testovacie zariadenie na povrchové úpravy skla v poloprevádzkových podmienkach**

1. **Základný opis predmetu zákazky**
   1. Predmetom zákazky je Hydraulický automatický odtrhomer na meranie priľnavosti náteru. (ďalej len „**zariadenie**“)
2. **POŽADOVANÉ TECHNICKÉ (FUNKČNÉ A VÝKONNOSTNÉ) PARAMETRE A SÚVISIACE CHARAKTERISTIKY**

Uchádzačom ponúkaný predmet zákazky musí spĺňať nasledovné minimálne požiadavky na funkčné a výkonnostné parametre:

* 1. opakovateľné a reprodukovateľné merania,
  2. Slovenské menu,
  3. odolný voči nárazu, vode a prachu podľa IP64,
  4. možnosť voľby jednotiek (MPa, psi, N, N/mm-2),
  5. údaje priamo na displeji,
  6. displej odolný proti rozpúšťadlám aj odieraniu,
  7. certifikát kalibrácie,
  8. automatická odtrhová skúška s nastaviteľnou ťahovou silou pre bábiky s priemerom 10, 14.2 , 20 a 50 mm,
  9. možnosť uložiť graf ťahovej sily nastavenej užívateľom,
  10. možnosť uložiť informácie o adhéznom a kohéznom lome,
  11. možnosť zvoliť si buď ťah maximálny alebo dopredu nastavené hodnoty.
  12. Súčasťou predmetu zákazky musí byť:
      1. Epoxidové 2 zložkové lepidlo 30ml
      2. Náhradné hliníkové terčíky 10 mm 10ks

**Položka č. 2: Silomerné snímače pre Univerzálne testovacie zariadenie na charakterizáciu mechanických vlastností materiálov**

1. **Základný opis predmetu zákazky**
   1. Predmetom zákazky je Silomerné snímače pre Univerzálne testovacie zariadenie na charakterizáciu mechanických vlastností materiálov (ďalej len „**zariadenie**““).
2. **POŽADOVANÉ TECHNICKÉ (FUNKČNÉ A VÝKONNOSTNÉ) PARAMETRE A SÚVISIACE CHARAKTERISTIKY**

Uchádzačom ponúkaný predmet zákazky musí spĺňať nasledovné minimálne požiadavky na funkčné a výkonnostné parametre:

* 1. Statický snímač zaťaženia 50 N (5 kgf, 11 lbf)
     1. Musí umožniť napnutie/stlačenie,
     2. Musí byť vybavený mechanickým rozhraním, typu OOf tj kolík vidlice s priemerom 2,5 mm
     3. Musí obsahovať adaptér pre mechanické rozhranie typu Of - tj. vidlicu s priemerom 6 mm,
     4. Musí mať elektrickú kalibráciu
  2. Dynamický snímač zaťaženia ±250 N (±56 lbf)
  3. Celkové rozmery:
     + 1. Výška max. 40 mm
       2. Priemer max.75 mm
     1. Únavová životnosť snímača musí byť min. 10E9 reverzných cyklov pri plnom namáhaní pri danej kapacite snímača
     2. Musí obsahovať mechanické rozhranie na pripojenie k snímaču: 3x M6 na 57 PCD, alebo ekvivalentné
     3. Musí obsahovať mechanické rozhranie na pripojenie prídavného zariadenia: M6x1RH stredový závit, alebo ekvivalentné

1. **Ďalšie požiadavky na predmet zákazky a súvisiace služby**
   1. Požadovaná záručná lehota musí byť minimálne 24 mesiacov.
   2. Súčasťou dodávky zariadenia musí byť:
      1. doprava na miesto dodania a jeho vyloženie v mieste dodania,
      2. inštalácia,
      3. uvedenie do prevádzky a
      4. zaškolenie obsluhy.
   3. Podrobný obsah a podmienky poskytovania súvisiacich služieb tvoria obsah Časti E. Obchodné podmienky týchto súťažných podkladov.

**Na účely preukázania splnenia požiadaviek na predmet zákazky uchádzač predloží vo svojej ponuke Podrobný opis ponúkaného predmetu plnenia v súlade s bodom 8.3.3 Časti A. Pokyny pre uchádzačov týchto súťažných podkladov.**

ČASŤ C. Spôsob určenia ceny

* 1. Stanovenie ceny za predmet zákazky

### Cena za predmet zákazky podľa Časti B.  Opis predmetu zákazky musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č. 87/1996 Z. z., ktorou sa tento vykonáva.

### Uchádzač musí v ponuke uviesť celkovú cenu predmetu zákazky ako aj cenu každej položky určenej v Prílohe C.2 Cenová tabuľka súťažných podkladov.

### Základnou zásadou posudzovania cien ponúknutých uchádzačmi je posudzovanie konečnej celkovej ceny, v súlade s platným právnym režimom upravujúcim akékoľvek dane a poplatky vzťahujúce sa na dodanie predmetu zákazky.

* 1. Predloženie ceny za predmet zákazky

### Uchádzač uvedie vo svojej ponuke navrhovanú celkovú cenu za predmet zákazky vrátane dane z pridanej hodnoty (ďalej len „**DPH**“), ktorú bude musieť verejný obstarávateľ v zmysle slovenských právnych predpisov, v závislosti od uplatneného daňového režimu buď zaplatiť úspešnému uchádzačovi na základe faktúry, alebo priamo odviesť v zmysle režimu prenesenej daňovej povinnosti, a to vo výške stanovenej slovenskými právnymi predpismi.

### Uchádzač v Návrhu na plnenie kritérií uvedie

### navrhovanú zmluvnú cenu bez DPH,

### sadzbu DPH a výšku DPH (okrem nákladov financovania opatrení),

### navrhovanú zmluvnú cenu vrátane DPH.

Uchádzač zároveň uvedie, či je alebo nie je registrovaným platiteľom DPH v Slovenskej republike.

### Hodnotená bude cena bez DPH.

### Cenu ponúkaného predmetu zákazky predloží uchádzač aj vyplnením tabuľky Cenová tabuľka, ktorej vzor tvorí obsah Prílohy C.2 Cenová tabuľka týchto súťažných podkladov.

**Prílohy Časti C. Spôsob určenia ceny súťažných podkladov**

**Príloha C.1 Návrh uchádzača na plnenie kritéria**

**Príloha C.2 Cenová tabuľka**

ČASŤ D. Podmienky účasti

* 1. Osobné postavenie

### Tejto verejnej súťaže sa môže zúčastniť len ten, kto spĺňa podmienky účasti týkajúce sa osobného postavenia vymedzené v ustanovení § 32 ods. 1 ZVO.

### Spôsob preukázania splnenia podmienok podľa § 32 ods. 1 ZVO:

### Uchádzač preukáže splnenie podmienok účasti osobného postavenia svojím zápisom v zozname hospodárskych subjektov, ktorý vedie Úrad pre verejné obstarávanie (ďalej len „ZHS“) v súlade s § 152 ZVO.

### Uchádzač, ktorý nie je zapísaný v ZHS podľa § 152 ZVO preukáže splnenie podmienok účasti osobného postavenia dokladmi v súlade s § 32 ods. 2 ZVO.

### Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.2.2 vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

### Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

### Verejný obstarávateľ informuje záujemcov, že nie je oprávnený použiť údaje z informačných systémov verejnej správy podľa osobitného predpisu.

### Podrobnosti k podmienkam účasti osobného postavenia a ich preukazovanie sú uvedené v § 32 ZVO.

### Doklady na preukázanie splnenia podmienok účasti osobného postavenia môžu byť predbežne nahradené jednotným európskym dokumentom alebo čestným vyhlásením v súlade s bodom 4 nižšie.

* 1. Finačné a ekonomické postavenie

### Tejto verejnej súťaže sa môže zúčastniť len ten, kto spĺňa nižšie stanovené požiadavky pre preukázania svojho finančného a ekonomického postavenia. Pre preukázanie splnenia uvedených podmienok predloží uchádzač v ponuke nasledovné doklady:

### V súlade s ustanovením **§ 33 ods. 1 písm. d) ZVO**: Prehľad o celkovom obrate za posledné 3 hospodárske roky, za ktoré sú dostupné v závislosti od vzniku alebo začatia prevádzkovania činnosti.

### **Minimálna požadovaná úroveň štandardu pre Časť I. predmetu zákazky:**

### Celkový obrat dosiahnutý v požadovanom období musel byť najmenej **700 000,- EUR bez DPH** (slovom sedemstotisíc euro).

### **Minimálna požadovaná úroveň štandardu pre Časť II. predmetu zákazky:**

### Celkový obrat dosiahnutý v požadovanom období musel byť najmenej **100 000,- EUR bez DPH** (slovom stotisíc euro).

### Uchádzač za posledné tri ukončené hospodárske roky (resp. roky, za ktoré sú dostupné v závislosti od vzniku alebo začatia prevádzkovania činnosti) predloží:

1. ak ide o osobu, ktorá vedie podvojné účtovníctvo, z účtovnej závierky výkazy ziskov a strát s vyznačeným údajom o celkovom obrate overené daňovým úradom alebo audítorom, alebo iným orgánom príslušným podľa predpisov platných v krajine sídla uchádzača alebo
2. ak ide o osobu, ktorá vedie jednoduché účtovníctvo, z účtovnej závierky výkazy príjmov a výdavkov overené daňovým úradom alebo audítorom alebo iným orgánom príslušným podľa predpisov platných v krajine sídla uchádzača.

### V prípade, ak uchádzač nemá sídlo v Slovenskej republike, verejný obstarávateľ uzná aj ekvivalentné doklady/osvedčenia vydané podľa právnych noriem členského štátu.

### V prípade, ak uchádzač nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, celkové obraty vyjadrené v iných menách uchádzač preukáže v euro a prepočíta ich platným kurzom v čase vzniku daňovej povinnosti, podľa daňových zákonov v krajine sídla uchádzača. Požadované údaje predloží uchádzač vo forme vyhlásenia.

### Uchádzač, ktorého výkaz ziskov a strát alebo výkaz o príjmoch a výdavkoch od roku 2013 (ako súčasť účtovnej závierky) je uložený vo verejnej časti registra účtovných závierok na www.registeruz.sk a v plnom znení je verejne prístupný všetkým osobám, nie je povinný predložiť verejnému obstarávateľovi výkaz ziskov a strát alebo výkaz o príjmoch a výdavkoch za obdobie od roku 2013.

### V súlade s § 33 ods. 2 ZVO môže uchádzač na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah.

### Doklady na preukázanie splnenia podmienok účasti finančného a ekonomického postavenia môžu byť predbežne nahradené jednotným európskym dokumentom alebo čestným vyhlásením v súlade s bodom 4 nižšie.

* 1. Technická alebo odborná spôsobilosť

### Tejto verejnej súťaže sa môže zúčastniť len ten, kto spĺňa nižšie stanovené požiadavky pre preukázanie svojej technickej alebo odbornej spôsobilosti. Pre preukázanie splnenia uvedených podmienok predloží uchádzač v ponuke nasledovné doklady:

### V súlade s ustanovením **§ 34 ods. 1 písm. a) ZVO**: Zoznam dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

### **Minimálna požadovaná úroveň štandardu pre Časť I. predmetu zákazky:**

### Zo zoznamu dodávok tovaru musí vyplynúť, že celková hodnota dodaného tovaru rovnakého alebo podobného charakteru a zložitosti, ako je predmet zákazky za predchádzajúce tri roky od vyhlásenia verejného obstarávania bola kumulatívne minimálne **120 000,- EUR bez DPH** (slovom stodvadsaťtisíc euro).

### **Minimálna požadovaná úroveň štandardu pre Časť II. predmetu zákazky:**

### Zo zoznamu dodávok tovaru musí vyplynúť, že celková hodnota dodaného tovaru rovnakého alebo podobného charakteru a zložitosti, ako je predmet zákazky za predchádzajúce tri roky od vyhlásenia verejného obstarávania bola kumulatívne minimálne **18 000,- EUR bez DPH** (slovom osemnásťtisíc euro).

### **Za tovar rovnakého alebo podobného charakteru ako je Časť I. aj II. predmetu zákazky predmet zákazky sa považuje laboratórne prístrojové vybavenie.**

### V prípade uvedenia hodnôt v inej mene ako v EUR, je nutné okrem inej meny uviesť aj hodnotu v EUR prepočítanú kurzom zverejnenom v kurzovom lístku Národnej banky Slovenska ku dňu odoslania Oznámenia o vyhlásení verejného obstarávania na uverejnenie do Vestníka verejného obstarávania.

### Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah v súlade s ustanovením § 34 ods. 3 ZVO.

### Doklady na preukázanie splnenia podmienok účasti technickej alebo odbornej spôsobilosti môžu byť predbežne nahradené jednotným európskym dokumentom alebo čestným vyhlásením v súlade s bodom 4 nižšie.

* 1. Spoločné podmienky k preukazovaniu splnenia podmienok účasti
     1. Uchádzač môže doklady na preukázanie splnenia podmienok účasti predbežne nahradiť:
        1. jednotným európskym dokumentom v zmysle § 39 ZVO (podrobnejšie inštrukcie sú uvedené na web stránke Úradu pre verejné obstarávanie: hhttps://www.uvo.gov.sk/jednotny-europsky-dokument-pre-verejne-obstaravanie-602.html), a/alebo
        2. čestným vyhlásením podľa § 114 ZVO, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Uchádzač môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Vzor čestného vyhlásenia tvorí prílohu č. A.1 týchto súťažných podkladov.
     2. Verejný obstarávateľ v súvislosti Jednotným európskym dokumentom obmedzuje informácie požadované na preukázanie splnenia podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t. j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.
     3. Ak uchádzač využíva na preukázanie splnenia podmienok účasti kapacity alebo zdroje inej osoby podľa ust. § 33 ods. 2 a/alebo § 34 ods. 3 ZVO, predloží samostatný formulár JED za každú takúto osobu, riadne vyplnený a s podpisom príslušných subjektov.
     4. Ak uchádzač použije JED, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6 ZVO.
     5. Doklady preukazujúce splnenie podmienok účasti predkladá verejnému obstarávateľovi uchádzač podľa § 55 ods.1 ZVO v čase a spôsobom určeným verejným obstarávateľom.

ČASŤ E. Obchodné podmienky

* 1. Podmienky uzatvorenia zmluvy

### S úspešným uchádzačom pre jednotlivé Časti predmetu zákazky bude uzavretá kúpna zmluva podľa § 409 zákona č. 513/1991 Zb. Obchodný zákonník v znení neskorších predpisov (ďalej tiež len „**Zmluva**“) za podmienok uvedených nižšie, ako aj ďalších štandardných obchodných podmienok používaných pre takýto typ zmluvy a rovnaké alebo podobné predmety plnenia v súlade s právom Slovenskej republiky. Predmet plnenia, ako aj jeho cena budú presne zodpovedať obsahu ponuky úspešného uchádzača a bude v súlade so špecifikáciou stanovenou v Časti B. Opis predmetu zákazky týchto súťažných podkladov.

### Uchádzač predloží v ponuke návrh Zmluvy vypracovaný v súlade s týmito súťažnými podkladmi. Uchádzač je povinný použiť návrh Zmluvy uvedený v Prílohe E.1 súťažných podkladov. **Uchádzač nesmie okrem doplnenia vyznačeného textu / výberu alternatív, akokoľvek meniť vzor zmluvy.** Ak uchádzač predloží návrh Zmluvy, ktorým nebude rešpektovať podmienky stanovené v týchto súťažných podkladoch, bude jeho ponuka z verejnej súťaže vylúčená. Uchádzač bude písomne upovedomený o vylúčení jeho ponuky z verejnej súťaže s uvedením dôvodu vylúčenia a lehoty, v ktorej môže byť podané námietka podľa § 170 ods. 3 písm. d) ZVO.

**Prílohy Časti E. Obchodné podmienky súťažných podkladov**

**Príloha E.1 Kúpna zmluva**

Časť F. Kritéria hodnotenia ponúk

* 1. Kritérium na hodnotenie ponúk
  2. Jediným kritériom na hodnotenie ponúk je: najnižšia cena predmetu zákazky vypočítaná a vyjadrená v EUR bez DPH podľa Časti C. Spôsob určenia ceny týchto súťažných podkladov.

* 1. Spôsob vyhodnotenia ponúk
  2. Ponuky na jednotlivé Časti predmetu zákazky budú hodnotené samostatne.
  3. Poradie ponúk bude určené od najnižšej po najvyššiu ponúkanú cenu. Na prvom mieste sa umiestni ponuka uchádzača s najnižšou ponúkanou cenou.
  4. Úspešným uchádzačom vo verejnej súťaži pre jednotlivé Časti predmetu zákazky sa stane uchádzač, ktorého ponuka bude obsahovať najnižšiu cenu predmetu zákazky.

# **Príloha A.1: Čestné vyhlásenie o splnení podmienok účasti**

Spoločnosť *[doplniť názov uchádzača],* zastúpená *[doplniť meno a priezvisko štatutárneho zástupcu]* ako uchádzač, ktorý predložil ponuku do verejnej súťaže na obstaranie zákazky **Modulové nadstavby laboratórnych zariadení** vyhlásenej verejným obstarávateľom **Trenčinska univerzita Alexandra Dubčeka v Trenčíne, Študentská 2, 911 50 Trenčín** (ďalej len „**Verejný obstarávateľ**“) oznámením o vyhlásení verejného obstarávania vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku]* a v Dodatku k Úradnému vestníku Európskej únie *[doplniť číslo značky vo Vestníku]* zo dňa *[doplniť dátum zverejnenia]*  (ďalej len „**verejná súťaž**“), týmto

**čestne vyhlasujem, že**

**spĺňam všetky podmienky účasti** tejto súťaže určené verejným obstarávateľom a poskytnem verejnému obstarávateľovi na požiadanie doklady, ktoré týmto čestným vyhlásením nahradzujem.

*[Uchádzač môže ďalej v tomto čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. ]*

V ............................, dňa ...................

*(uviesť miesto a dátum podpisu)*

Podpis: ..........................................

*(uviesť meno, priezvisko a funkciu konajúcej osoby)*

Príloha A.2: Čestné vyhlásenie o akceptácii podmienok verejnej súťaže a o neprítomnosti konfliktu záujmov

Spoločnosť *[doplniť názov uchádzača],* zastúpená *[doplniť meno a priezvisko štatutárneho zástupcu]* ako uchádzač, ktorý predložil ponuku do verejnej súťaže na obstaranie zákazky **Modulové nadstavby laboratórnych zariadení** vyhlásenej verejným obstarávateľom **Trenčinska univerzita Alexandra Dubčeka v Trenčíne, Študentská 2, 911 50 Trenčín** (ďalej len „**Verejný obstarávateľ**“) oznámením o vyhlásení verejného obstarávania vo Vestníku verejného obstarávania *[doplniť číslo Vestníka]* zo dňa *[doplniť dátum zverejnenia vo Vestníku]* pod číslom *[doplniť číslo značky vo Vestníku]* a v Dodatku k Úradnému vestníku Európskej únie *[doplniť číslo značky vo Vestníku]* zo dňa *[doplniť dátum zverejnenia]*  (ďalej len „**verejná súťaž**“), týmto

**č e s t n e v y h l a s u j e m , ž e**

1. **v súvislosti s konfliktom záujmov v zmysle § 23 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (ďalej len „ZVO“) v rámci zadávania tejto zákazky,**

* som nevyvíjal a nebudem vyvíjať voči žiadnej osobe na strane obstarávateľa, ktorá je alebo by mohla byť zainteresovaná v zmysle ustanovení § 23 ods. 3 ZVO (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie;

1. **v súvislosti s akceptáciou podmienok tejto verejnej súťaže,**

* že v plnom rozsahu a bez výhrad súhlasím so všetkými podmienkami verejnej súťaže uvedenými v oznámení o vyhlásení verejnej súťaže, v súťažných podkladoch pre vypracovanie ponúk a ich prílohách, ktoré som v súvislosti s touto verejnou súťažou prevzal, vrátane obchodných podmienok (návrh zmluvy), ktoré tvoria súčasť súťažných podkladov pre vypracovanie ponuky, a
* všetky mnou predložené doklady a údaje uvedené v ponuke sú pravdivé a úplné;

1. **v súvislosti s využitím subdodávateľov v rámci realizácie predmetu zákazky,**

* v prípade uzavretia záväzkového vzťahu s obstarávateľom na vyššie uvedený predmet obstarávania:

nebudem plnenie predmetu zmluvy poskytovať prostredníctvom subdodávateľa/-ov,

informácie o subdodávateľoch uvediem obstarávateľovi najneskôr v čase uzavretia zmluvy (napr. z dôvodu, že v čase predkladania ponuky mi informácie o subdodávateľoch nie sú známe),

budem plnenie predmetu zmluvy poskytovať prostredníctvom nasledovných subdodávateľov v nasledovnom rozsahu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Obchodné meno** | **Sídlo** | **IČO** | **Informácie o osobe oprávnenej konať za subdodávateľa** | | | **Podiel subdodávky v %** | **Subdodávateľ získa zo subdodávky finančné prostriedky prevyšujúce 100.000 EUR bez DPH** |
| meno a priezvisko | adresa pobytu | dátum narodenia |
|  |  |  |  |  |  |  | Áno  Nie |
|  |  |  |  |  |  |  | Áno  Nie |
|  |  |  |  |  |  |  | Áno  Nie |

1. **v súvislosti s vypracovaním ponuky v zmysle § 49 ods. 5 ZVO,**

* sme ako uchádzač vypracovali túto ponuku

samostatne,

s využitím služieb alebo podkladov nasledovných osôb (pozn.: osôb odlišných od zamestnancov uchádzača):

|  |  |  |
| --- | --- | --- |
| **Obchodné meno / názov** | **Sídlo / adresa pobytu** | **IČO (ak bolo pridelené)** |
|  |  |  |
|  |  |  |

*\*Pri vypĺňaní berte, prosím, do úvahy metodické usmernenie Úradu pre verejné obstarávania zo dňa 14.02.2019, východiskom ktorého je dôvodová správa k novele zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorá v súvislosti s uvedením údajov osoby, ktorej služby uchádzač využil uvádza, že v praxi sa vyskytujú prípady, keď sa v tom istom verejnom obstarávaní objavia ponuky obsahujúce rovnaké chyby, formulácie, prípadne iné znaky, ktoré sa javia ako indície protisúťažného správania. V rámci prešetrovania možného protisúťažného konania sa následne zistí, že podklady pre uchádzačov pripravoval ten istý externý subjekt, a tak sa pristúpilo k zavedeniu povinnosti uviesť údaje o takomto subjekte v ponuke. Vzhľadom na uvedené je možné vyjadriť názor, že v prípade, ak sa na vypracovaní ponuky podieľal iný subjekt (napr. subdodávateľ) túto skutočnosť uchádzač uvedie.*

1. **v súvislosti s ochranou osobných údajov v zmysle zákona č. 18/2019 o ochrane osobných údajov a o zmene a doplnení niektorých zákonov v znení neskorších predpisov (ďalej aj ako „ZoOÚ“),**

* v rozsahu, v akom to predpisuje ZoOÚ, som si od všetkých dotknutých osôb, ktorých osobné údaje sú obsiahnuté v mojej ponuke, zabezpečil všetky potrebné súhlasy so spracovaním osobných údajov za účelom podania tejto ponuky a poučil všetky dotknuté osoby o spôsobe a rozsahu spracovania ich osobných údajov na účel podania tejto ponuky a
* všetky dotknuté osoby mi udelili svoj súhlas na to, aby tieto osobné údaje boli poskytnuté, a aby ich ďalej za deklarovaným účelom spracovával tak obstarávateľ ako aj spoločnosť Tatra Tender s.r.o., ktorá pre obstarávateľa vykonáva niektoré činnosti spojené s realizáciou tohto verejného obstarávania.

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

Príloha C.1: Návrh na plnenie kritéria

**NÁVRH NA PLNENIE KRITÉRIA**

Ponuky sa budú vyhodnocovať na základe najnižšej ceny.

Predmet zákazky: **Modulové nadstavby laboratórnych zariadení–** *[uchádzač doplní označenie Časti, na ktorú uchádzač predkladá ponuku - Časť I. / Časť II].*

|  |  |  |
| --- | --- | --- |
| **Obchodné meno a sídlo uchádzača:** | *[doplní uchádzač]* | |
| **Uchádzač je registrovaným platiteľom DPH v SR:** | Áno | Nie |
| **Kritérium na vyhodnotenie ponúk:** | Najnižšia cena predmetu zákazky | |

|  |  |  |
| --- | --- | --- |
| **Názov kritéria** | **Merná jednotka** | **Návrh uchádzača** |
| Najnižšia cena | Celková cena v EUR bez DPH | *[Doplniť kladné číslo zaokrúhlené na maximálne dve desatinné miesta]* |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

Príloha C.2: Cenová tabuľka

**Časť I. predmetu zákazky:**

|  |  |  |  |  |  |
| --- | --- | --- | --- | --- | --- |
| **č.p.** | **Názov položky** | **Množstvo (ks)** | **Cena za položku v EUR bez DPH** | **DPH v EUR**  **(sadzba 20 %)** | **Celková cena za položku v EUR vrátane DPH** |
|  | Nadstavbový modul č. 1 rotačný interferometer pre analýzu kvapalných a tuhých vzoriek pre Testovacie zariadenie na povrchové úpravy skla v poloprevádzkových podmienkach | **1** | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* |
|  | Nadstavbový modul č. 2 analyzátor drsnosti povrchov skúšaných vzoriek pre Testovacie zariadenie na povrchové úpravy skla v poloprevádzkových podmienkach | **1** | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* |
|  | Nadstavbový modul č. 3 laminárny box pre Zariadenie na výrobu 3D štruktúr na báze tekutých a polotekutých zmesí | **1** | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* |
|  | Nadstavbový modul č. 4 – doplnenie, diódy pre Zariadenie (moduly) na skúmanie fotoluminiscenčných vlastností vzoriek/materiálov | **1** | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* |
| **Celková cena za predmet zákazky:** | | | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* |

**Časť II. predmetu zákazky:**

|  |  |  |  |  |  |
| --- | --- | --- | --- | --- | --- |
| **č.p.** | **Názov položky** | **Množstvo (ks)** | **Cena za položku v EUR bez DPH** | **DPH v EUR**  **(sadzba 20 %)** | **Celková cena za položku v EUR vrátane DPH** |
|  | Automatický odtrhomer pre Testovacie zariadenie na povrchové úpravy skla v poloprevádzkových podmienkach | **1** | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* |
|  | Silomerné snímače pre Univerzálne testovacie zariadenie na charakterizáciu mechanických vlastností materiálov | **1** | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* |
| **Celková cena za predmet zákazky:** | | | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* | *kladné číslo zaokrúhlené na max. dve desatinné miesta* |

V *[doplniť miesto]* dňa *[doplniť dátum]*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*

Príloha E.1: Kúpna zmluva

(súbor vo formáte .docx)

Uchádzač vo svojej ponuke predloží v zmysle bodu 8.3.4 Časti A. Pokyny pre uchádzačov týchto súťažných podkladov **návrh zmluvy**. Návrh zmluvy je záujemcom poskytnutý ako samostatná príloha vo formáte MS Word.

**SUMARIZÁCIA PRÍLOH SÚŤAŽNÝCH PODKLADOV**

Príloha A.1 Čestné vyhlásenie o splnení podmienok účasti

Príloha A.2 Čestné vyhlásenie o akceptácii podmienok verejnej súťaže a o neprítomnosti konfliktu záujmov

Príloha C.1 Návrh uchádzača na plnenie kritéria

Príloha C.2 Cenová tabuľka

Príloha E.1 Kúpna zmluva